《寄怀张圣标金吾》
明代·刘荣嗣

谁将空谷贮闲身，念子悠悠白发新。
调募累年兵愈弱，征输满发国方贫。
可能高卧吟《梁父》，仍恐私忧累杞人。
若问近来朋友事，依然骑马踏京尘。

作者简介：（?—约1635）广平府曲周人，字敬仲，号简斋。万历四十四年进士，历官工部尚书。崇祯六年，总督河道，用门客之说创挽河之议，别凿新河，起宿迁至徐州，分黄河水以通漕运。八年，以河工无效被劾得罪，下狱死。有《半舫集》。